|  |  |
| --- | --- |
| Untitled-1 | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ****ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΣΤΗΡΙΞΗΣ & ΣΠΟΥΔΩΝ****ΔΙΕΥΘΥΝΣΗ ΜΕΡΙΜΝΑΣ****ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**• Ηρώων Πολυτεχνείου 9, Πολυτεχνειούπολη Ζωγράφου Τ.Κ. 157 72 • Τηλέφωνο : 210 772 1951 |

**Αθήνα, 18.02.2025**

**ΑΝΑΚΟΙΝΩΣΗ - ΠΡΟΣΚΛΗΣΗ**

**για τη χορήγηση του «Βραβείου Γεωργίου και Λαμπρινής Μπενάρδου» έτους 2024.**

Το Εθνικό Μετσόβιο Πολυτεχνείο προκηρύσσει το **«Βραβείο Γεωργίου και Λαμπρινής Μπενάρδου» για το έτος 2024**,μεποσό διάθεσης ύψους 500,00€,το οποίο θα χορηγηθεί σε φοιτητή ή φοιτήτρια που εισήχθη στο Ε.Μ.Π. κατά το κρινόμενο έτος και πληροί τις ακόλουθες προϋποθέσεις:

* Είναι οικονομικά αδύναμος/η
* Έχει γεννηθεί στους Νομούς Ηλείας ή Άρτας, κατά προτεραιότητα ο/η ίδιος/α ή τουλάχιστον ο ένας από τους γονείς του/της και, σε περίπτωση μη εύρεσης δικαιούχου από αυτούς τους Νομούς, στην Υπόλοιπη Ελλάδα
* Έχει λάβει υψηλή βαθμολογία (μία από τις είκοσι υψηλότερες) κατά την εισαγωγή του/της, κατά προτεραιότητα αρχικά στη Σχολή Μηχανολόγων Μηχανικών και ακολούθως στη Σχολή Μεταλλειολόγων – Μεταλλουργών Μηχανικών.

Σε περίπτωση που δύο ή περισσότεροι υποψήφιοι πληρούν τις ίδιες ακριβώς προϋποθέσεις, το βραβείο θα χορηγείται στον οικονομικά ασθενέστερο υποψήφιο ή υποψήφια, ενώ σε περίπτωση που δεν υπάρχει φοιτητής εκ των δύο προαναφερθέντων Σχολών που πληροί τους ανωτέρω όρους, το βραβείο θα χορηγείται σε φοιτητή/τρια οποιασδήποτε από τις άλλες επτά Σχολές του Ε.Μ.Π.

Καλούνται οι ενδιαφερόμενοι να καταθέσουν ηλεκτρονικά έως και τις **31.03.2025** στο protokollo@central.ntua.gr τα ακόλουθα δικαιολογητικά:

* Αίτηση (η οποία είναι αναρτημένη μαζί με την ανακοίνωση στο [www.ntua.gr](http://www.ntua.gr) στα Νέα / Ανακοινώσεις / Προκηρύξεις και στο student-affairs.ntua.gr στις Ανακοινώσεις)
* Πιστοποιητικό οικογενειακής κατάστασης
* Πιστοποιητικό εγγραφής στο Ε.Μ.Π.
* Αντίγραφο εκκαθαριστικού σημειώματος εφορίας γονέων φορολογικού έτους 2023
* Αντίγραφο εκκαθαριστικού σημειώματος εφορίας των υποψηφίων φορολογικού έτους 2023 (εάν υπάρχει) ή, εφόσον δεν υπάρχει, Υ.Δ. Νόμου 1599/86 ότι κατά το φορολογικό έτος 2023 δεν είχαν προσωπικά εισοδήματα και δεν έκαναν δήλωση εισοδήματος στην εφορία
* Πιστοποιητικά σπουδών αδελφών από ΑΕΙ για το τρέχον ακαδ. έτος
* Υπεύθυνη Δήλωση του Ν.1599/86 ότι έλαβαν γνώση και αποδέχονται πλήρως και ανεπιφύλακτα τους όρους της παρούσας προκήρυξης.

Για περισσότερες πληροφορίες μπορείτε να επικοινωνείτε με το Τμήμα Φοιτητικής Μέριμνας στα τηλέφωνα 210 7721356 & 210 7721936 ή στην ηλεκτρονική διεύθυνση fmerimna@mail.ntua.gr .

**Μετά τη λήξη της προθεσμίας χάνεται το δικαίωμα συμμετοχής στις διαδικασίες ανάδειξης του/της δικαιούχου.**

|  |
| --- |
| **ΜΕ ΕΝΤΟΛΗ ΤΟΥ ΠΡΥΤΑΝΗ****Η ΠΡΟΪΣΤΑΜΕΝΗ** **ΤΗΣ Δ/ΝΣΗΣ ΜΕΡΙΜΝΑΣ**  |
|  |
| **Β. ΜΠΑΛΑΜΠΑΝΗ** |